ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 7/2552เรื่อง แบบคําขอในการเสนอขายตราสารหนี้ที่ออกใหม่ และการยื่นเอกสาร หลักฐาน หรือรายงานที่เกี่ยวข้อง อาศัยอํานาจตามความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2552 เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552 ข้อ 6 แห่งประกาศคณะกรรมการกํากับตลาดทุนที่ ทจ. 9/2552 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 13 มีนาคม พ.ศ. 2552 ข้อ 8 แห่งประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552 และข้อ 7 แห่งประกาศคณะกรรมการกํากับตลาดทุน ที่ ทจ. 13/2552 เรื่อง การขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ในประกาศนี้และในแบบที่กําหนดตามประกาศนี้(1) "ประกาศ ที่ กจ. 7/2552" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 7/2552 เรื่อง หลักเกณฑ์ เงื่อนไข และวิธีการในการอนุมัติโครงการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552 (2) "ประกาศ ที่ ทจ. 9/2552" หมายความว่า ประกาศคณะกรรมการกํากับตลาดทุน ที่ ทจ. 9/2552 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 13 มีนาคม พ.ศ. 2552 (3) "ประกาศ ที่ ทจ. 12/2552" หมายความว่า ประกาศคณะกรรมการกํากับตลาดทุน ที่ ทจ. 12/2552 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 13 มีนาคม พ.ศ. 2552(4) "ประกาศ ที่ ทจ. 13/2552" หมายความว่า ประกาศคณะกรรมการกํากับตลาดทุน ที่ ทจ. 13/2552 เรื่อง การขออนุญาตและการอนุญาตให้เสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์ ลงวันที่ 13 มีนาคม พ.ศ. 2552(5) "หุ้นกู้ระยะสั้น" หมายความว่า หุ้นกู้ที่มีกําหนดเวลาชําระหนี้ไม่เกินสองร้อยเจ็ดสิบวันนับแต่วันที่ออกหุ้นกู้ แต่ไม่รวมถึงหุ้นกู้แปลงสภาพ (6) "ตั๋วเงินระยะสั้น" หมายความว่า ตั๋วเงินที่มีกําหนดเวลาใช้เงินไม่เกินสองร้อยเจ็ดสิบวันนับแต่วันที่ออกตั๋ว หรือตั๋วเงินที่ถึงกําหนดใช้เงินเมื่อทวงถามหรือเมื่อได้เห็นข้อ ๒ ให้ผู้มีสิทธิเสนอโครงการที่ประสงค์จะขออนุมัติโครงการแปลงสินทรัพย์เป็นหลักทรัพย์ตามประกาศ ที่ กจ. 7/2552 และนิติบุคคลเฉพาะกิจที่ประสงค์จะเสนอขายหุ้นกู้ที่ออกใหม่ตามโครงการแปลงสินทรัพย์เป็นหลักทรัพย์ตามประกาศ ที่ ทจ. 13/2552 ร่วมกันยื่นคําขออนุมัติโครงการและคําขออนุญาตเสนอขายหุ้นกู้ที่ออกใหม่ตามแบบ 35-2-1 (securitization) ท้ายประกาศนี้ พร้อมด้วยเอกสารหรือหลักฐานที่กําหนดในแบบดังกล่าว จํานวนสองชุด และชําระค่าธรรมเนียมคําขออนุมัติโครงการแปลงสินทรัพย์เป็นหลักทรัพย์ในวันยื่นคําขอนั้น ทั้งนี้ ให้นิติบุคคลเฉพาะกิจยื่นข้อมูลเกี่ยวกับลักษณะของหุ้นกู้ที่จะออกตามแบบ 35-2-2 และตามวิธีการที่จัดไว้ในระบบงานอิเล็กทรอนิกส์ของสํานักงาน โดยให้ข้อมูลเกี่ยวกับลักษณะของหุ้นกู้ที่ยื่นมานั้นเป็นหลักฐานประกอบคําขออนุญาตเสนอขายหุ้นกู้ที่ออกใหม่ด้วย ข้อ ๓ ให้บริษัทที่ประสงค์จะเสนอขายหุ้นกู้อนุพันธ์ที่ออกใหม่ตามประกาศ ที่ ทจ. 12/2552 ยื่นเอกสารหรือหลักฐานดังต่อไปนี้ต่อสํานักงาน (1) ในกรณีเป็นการเสนอขายในกรณีทั่วไป (ก) ยื่นคําขอพิจารณาลักษณะของผู้ขออนุญาตตามแบบ 35-2-1 ท้ายประกาศนี้ พร้อมด้วยเอกสารหรือหลักฐานที่กําหนดไว้ในแบบดังกล่าว จํานวนสองชุด และชําระค่าธรรมเนียมในวันยื่นคําขอนั้น (ข) ยื่นข้อมูลเกี่ยวกับลักษณะของหุ้นกู้อนุพันธ์ตามแบบ 35-2-2 (หุ้นกู้อนุพันธ์) พร้อมด้วยเอกสารหรือหลักฐานที่กําหนดในแบบดังกล่าว ก่อนการเสนอขายหุ้นกู้อนุพันธ์ในแต่ละครั้ง ทั้งนี้ การยื่นดังกล่าวให้เป็นไปตามวิธีการที่จัดไว้ในระบบงานอิเล็กทรอนิกส์ของสํานักงาน เว้นแต่ เป็นการเสนอขายหุ้นกู้อนุพันธ์ระยะสั้น ให้ยื่นข้อมูลเกี่ยวกับลักษณะของหุ้นกู้อนุพันธ์ดังกล่าวมาพร้อมกับการรายงานผลการขายหลักทรัพย์ (2) ในกรณีเป็นการเสนอขายในวงจํากัด (ก) ในกรณีเป็นการเสนอขายหุ้นกู้อนุพันธ์ต่อผู้ลงทุนสถาบันหรือผู้ลงทุนรายใหญ่ตามประกาศ ที่ ทจ. 12/2552 ให้ผู้ขออนุญาตยื่นคําขออนุญาตตามแบบ 35-2-1 ท้ายประกาศนี้ ทั้งนี้ เฉพาะส่วนที่ 2 ของแบบดังกล่าว พร้อมด้วยเอกสารหรือหลักฐานที่กําหนดไว้ในแบบนั้น จํานวนสองชุด และชําระค่าธรรมเนียมในวันยื่นคําขอนั้น (ข) ยื่นข้อมูลเกี่ยวกับลักษณะของหุ้นกู้อนุพันธ์ โดยให้เป็นไปตาม (1)(ข) โดยอนุโลม (ค) ยื่นรายงานการปฏิบัติตามเงื่อนไขการอนุญาต ทั้งนี้ การยื่นดังกล่าวให้เป็นไปตามวิธีการที่จัดไว้ในระบบงานอิเล็กทรอนิกส์ของสํานักงาน ข้อ ๔ ให้บริษัทที่ประสงค์จะเสนอขายตราสารหนี้ที่ออกใหม่ตามประกาศ ที่ ทจ. 9/2552ยื่นเอกสารหรือหลักฐานดังต่อไปนี้ต่อสํานักงาน (1) ในกรณีเป็นการเสนอขายในกรณีทั่วไป (ก) ยื่นคําขอพิจารณาลักษณะของผู้ขออนุญาตตามแบบ 35-2-1 ท้ายประกาศนี้ พร้อมด้วยเอกสารหรือหลักฐานที่กําหนดไว้ในแบบดังกล่าว จํานวนสองชุด และชําระค่าธรรมเนียมในวันยื่นคําขอนั้น (ข) ยื่นข้อมูลเกี่ยวกับลักษณะของตราสารหนี้ตามแบบ 35-2-2 พร้อมด้วยเอกสารหรือหลักฐานที่กําหนดในแบบดังกล่าว ก่อนการเสนอขายตราสารหนี้ในแต่ละครั้ง ทั้งนี้ การยื่นดังกล่าวให้เป็นไปตามวิธีการที่จัดไว้ในระบบงานอิเล็กทรอนิกส์ของสํานักงาน เว้นแต่เป็นการเสนอขายหุ้นกู้ระยะสั้นหรือตั๋วเงินระยะสั้น ให้ยื่นข้อมูลเกี่ยวกับลักษณะของตราสารดังกล่าวมาพร้อมกับการรายงานผลการขายหลักทรัพย์(2) ในกรณีเป็นการเสนอขายในวงจํากัด และการเสนอขายหุ้นกู้แปลงสภาพที่ออกใหม่ต่อผู้ถือหุ้นของบริษัทและหุ้นรองรับตามภาค 4 แห่งประกาศ ที่ ทจ. 9/2552 (ก) ยื่นข้อมูลเกี่ยวกับลักษณะของตราสารหนี้ โดยให้เป็นไปตาม (1)(ข) โดยอนุโลม (ข) ยื่นรายงานการปฏิบัติตามเงื่อนไขการอนุญาต ทั้งนี้ การยื่นดังกล่าวให้เป็นไปตามวิธีการที่จัดไว้ในระบบงานอิเล็กทรอนิกส์ของสํานักงาน ข้อ ๕ ให้บริษัทที่ออกและเสนอขายตั๋วเงินระยะสั้นในกรณีทั่วไปตามภาค 2 แห่งประกาศที่ ทจ. 9/2552 รายงานการชําระหนี้ตามตั๋วเงินต่อสํานักงานภายในสิบห้าวันนับแต่วันสุดท้ายของแต่ละเดือนที่มีการชําระหนี้ ทั้งนี้ ตามวิธีการที่จัดไว้ในระบบงานอิเล็กทรอนิกส์ของสํานักงานข้อ ๖ ในกรณีที่มีการเปลี่ยนแปลงผู้แทนผู้ถือหุ้นกู้ภายหลังการออกหุ้นกู้ ให้ผู้ได้รับอนุญาตส่งเอกสารหรือหลักฐานตามวิธีการที่จัดไว้ในระบบงานอิเล็กทรอนิกส์ของสํานักงานข้อ ๗ ประกาศนี้ให้ใช้บังคับตั้งแต่วันที่ 1 เมษายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 30 มีนาคม พ.ศ. 2552 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ : เหตุผลในการออกประกาศฉบับนี้ คือ เพื่อกําหนดหลักเกณฑ์และวิธีการในการยื่นแบบคําขอในการเสนอขายตราสารหนี้ที่ออกใหม่และการยื่นเอกสารหรือหลักฐานที่เกี่ยวข้อง จึงจําเป็นต้องออกประกาศนี้